**SVETOVÝ DEŇ OBEZITY 2022 – MAJÚ ŠKOLÁCI NA SLOVENSKU ZDRAVÉ STRAVOVACIE NÁVYKY? (6. časť)**

V rámci prevencie obezity je najdôležitejšie nastaviť správne stravovacie návyky a zdravý životný štýl už v detstve. Nezastupiteľnú úlohu tu majú rodičia, keďže sú pre deti vzorom.

Zaujímavé poznatky o stravovaní školákov na Slovensku nám približujú napríklad výsledky štúdie HBSC, jej ostatné zistenia nájdete zachytené aj v sprievodnej infografike.

HBSC je medzinárodná štúdia o zdraví a so zdravím súvisiacom správaní 11-, 13- a 15-ročných školákov, ktorá sa uskutočňuje v spolupráci so Svetovou Zdravotníckou Organizáciou v 50 krajinách už od roku 1983. Jej cieľom je monitorovať zdravie a so zdravím súvisiace správanie školákov v ich sociálnom kontexte. Medzinárodný protokol štúdie HBSC je pripravovaný špičkovými odborníkmi, ktorí využívajú najnovšie poznatky v danej oblasti.

Každé 4 roky sa do štúdie zapojí približne pol milióna školákov vo veku 11 až 15 rokov, z viac ako päťdesiatich krajín (Európa a Severná Amerika). Cieľom je získať údaje, ktoré umožňujú porovnať situáciu v krajinách a sledovať aktuálnu situáciu a trendy v živote školákov. Slovensko je do medzinárodnej štúdie HBSC zapojené už od roku 1993 a nasledujúci zber údajov je plánovaný v školskom roku 2021/2022.

Podrobnejšie informácie o štúdii môžete získať tu: [https://hbscslovakia.com/](https://l.facebook.com/l.php?u=https%3A%2F%2Fhbscslovakia.com%2F%3Ffbclid%3DIwAR1ZitTfjEl3fm7FuZt5Zm-2YTUsiF0SslLtuqivgRqjBXqlwNVGJKF3Nv0&h=AT35Ed_i1hMZCgtf_LuE6vV3iz9b9lnAoweZp7D_8roRHCQhQGFSzbPDFj4vV8Am3BKPLglYoWJr_JCN9cXgE8FGC0J9vcmo_qXvboLCw6VjbbsD_TkxMzdRayTkQY7b3g&__tn__=-UK-R&c%5b0%5d=AT2ZOOSbW8HxO2ULdQoYRnXIYQkksMaPWsokedMhT-lnsUnFls-nO9jlTQVllFr5rx2wtW8XHLLsBWGFK4Tr7tFJJ2Ffuqg0NDXFdelyuSc_3-Fh9Vjs2b7d0hD6CNOeWZ0MvnD2IbMCkFtw0SeFImNszA)

*Vypracoval Odbor podpory zdravia a výchovy ku zdraviu v spolupráci s Odborom komunikácie ÚVZ SR*